Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 13.10.2015

 

S p r á v a
z kontroly  hospodárenia rozpočtovej organizácie
Základná škola s materskou školou Jeséniova 54
___________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Martin Böhm                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
pracovník ÚMK	                                                     posúdenia

Na rokovanie prizvať :
------------------------------
Ing. Zuzana Salíniová                     
riaditeľka ZŠ s MŠ

Október 2015

Návrh uznesenia	

Miestne zastupiteľstvo  

schvaľuje  

Správu z kontroly  hospodárenia rozpočtovej organizácie Základná škola                    s materskou školou Jeséniova 54

a/  s pripomienkami

b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM              na I. polrok 2014, schváleného  Miestnym zastupiteľstvom MČ B-NM  uznesením     č. 19/06 dňa  17.12.2013 a v súlade so Zásadami kontrolnej činnosti samosprávy  MČ B-NM,  miestny  kontrolór s pracovníkmi útvaru kontroly vykonal kontrolu   hospodárenia rozpočtovej organizácie Základná škola s materskou školou                na Jeséniovej ul. č.54. Cieľom kontroly bolo preveriť finančné hospodárenie kontrolovanej organizácie za roky 2012 a 2013, so zameraním na príjmovú                a výdavkovú časť rozpočtových prostriedkov, evidenciu majetku organizácie               a vykonanie inventarizácie majetku v sledovanom období  v súlade s platnými právnymi predpismi, metodickými pokynmi a vnútornými normami súvisiacimi            s výkonom kontroly a ich dodržiavanie.

S p r á v a
z kontroly  hospodárenia rozpočtovej organizácie
 Základná škola s materskou školou Jeséniova 54
_________________________________________________________________

	Miestny kontrolór mestskej časti Bratislava - Nové Mesto s pracovníkmi útvaru kontroly vykonal na základe plánu kontrolnej činnosti útvaru miestneho kontrolóra MČ B-NM na I. polrok 2014, schváleného uznesením MZ MČ B-NM č. 19/06 dňa 17.12.2013 a v súlade so Zásadami kontrolnej činnosti samosprávy MČ B-NM, kontrolu  hospodárenia rozpočtovej organizácie Základná škola s materskou školou na  Jeséniovej ul. č. 54. 
	Cieľom kontroly bolo preveriť finančné hospodárenie kontrolovanej organizácie za roky 2012 a 2013, so zameraním na príjmovú a výdavkovú časť rozpočtových prostriedkov, evidenciu majetku organizácie a vykonanie inventarizácie majetku v sledovanom období  v súlade s platnými právnymi predpismi, metodickými pokynmi a vnútornými normami súvisiacimi s výkonom kontroly.

Program kontroly bol zameraný na :

1. Plnenie príjmovej časti rozpočtu vrátane dotácií

2. Čerpanie výdavkovej časti rozpočtu

3. Evidencia majetku organizácie a vykonanie inventarizácie

	Stav na úseku činnosti kontrolovanej organizácie bol zisťovaný nepriamou kontrolou, t.j. štúdiom predložených dokladov, súvisiacich s predmetom kontroly.  
	Porovnaním zisteného skutočného stavu so stavom požadovaným bolo  preukázané, že kontrolované činnosti boli zabezpečené nasledovne :

	Preverovaný subjekt v priebehu kontrolovaného obdobia hospodáril s rozpočtovými prostriedkami a s prostriedkami, prijatými od iných subjektov. Pri zostavovaní rozpočtu príjmovej a výdavkovej časti sa riadil záväznými ukazovateľmi určenými zriaďovateľom. Rozpočet organizácie na rok 2012 a 2013 bol spracovaný podľa ekonomickej klasifikácie v členení na strediská ZŠ, MŠ, ŠJ a ŠKD a bol, vrátane úprav, schválený na zasadnutí MZ MČ B-NM. V súvislosti s úpravou rozpočtu bolo v roku 2012 vydaných 11 rozpočtových opatrení starostu MČ B-NM  a v roku 2013 vydaných 16 rozpočtových opatrení starostu MČ B-NM. Kontrolovaná organizácia účtuje v sústave podvojného účtovníctva podľa opatrenia MF SR č. MF/16786/2007-31 z 8.8.2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové a príspevkové organizácie, štátne fondy, obce a VÚC v znení neskorších zmien a predpisov. V zmysle zákona  č. 431/2002 Z.z. o účtovníctve v znení n.p. a v zmysle vyššie uvedeného opatrenia MF SR má kontrolovaná organizácia vypracovanú Smernicu pre vedenie účtovníctva, ako aj ostatné interné normy, súvisiace s výkonom jej činnosti v oblasti verejného obstarávania, inventarizácie majetku a záväzkov, finančnej kontroly, zverejňovania dokumentov a iné. Dodržiavanie predmetných noriem bolo preverené v rámci kontroly jednotlivých bodov programu kontroly. 
	V súvislosti so zmenou vo vedení  organizácie, bola riaditeľkou školy  v zmysle  zákona č. 311/2001 Z.z. Zákonníka práce v znení n.p. poverená od 1.2.2012 na dobu neurčitú výkonom funkcie štatutárneho zástupcu Paed. Dr. Eva Fiamčíková. 

k bodu 1/

	Ku kontrole príjmovej časti rozpočtovej organizácie ZŠsMŠ Jeséniova boli  predložené správy o hospodárení školy a školských zariadení, obsahujúce analýzu príjmov v členení podľa zdrojov, ako i ročné účtovné závierky. Kontrolná skupina preskúmala dostupné údaje o finančnom a hmotnom zabezpečení výchovno-vzdelávacej činnosti školy, a to dotácie zo štátneho rozpočtu na žiakov, príspevky na čiastočnú úhradu nákladov spojených s hmotným zabezpečením školy od rodičov alebo inej osoby, ktorá má voči žiakovi vyživovaciu povinnosť, finančné prostriedky, prijaté od iných subjektov na základe darovacích zmlúv a nájomných zmlúv.
	Kontrola zákonnosti, hospodárnosti, efektívnosti, účinnosti a účelovosti pri hospodárení s rozpočtovými prostriedkami bola vykonaná v náväznosti na zákon č.523/2004 o rozpočtových pravidlách verejnej správy a o zmene a doplnení niektorých zákonov v znení n.p. z dôvodu, že rozpočtové organizácie nakladajú a hospodária s finančnými prostriedkami, ktoré sú verejnými prostriedkami, tak ako ich definuje zákon. Rozpočtové organizácie sú povinné pri nakladaní a hospodárení s verejnými prostriedkami dodržiavať základné pravidlá rozpočtového hospodárenia a nakladania s verejnými prostriedkami. Za hospodárenie s verejnými prostriedkami zodpovedá štatutárny orgán subjektu verejnej správy. V prípade porušenia pravidiel rozpočtového hospodárenia dochádza k porušeniu finančnej disciplíny pri hospodárení s verejnými prostriedkami.

	Normatívny príspevok pre školu na kalendárny rok 2012 a 2013 bol určený počtom jej žiakov a normatívnym objemom finančných prostriedkov, prislúchajúcich na jedného žiaka školy na bežný kalendárny rok, ktorý sa skladá z normatívneho príspevku pre školu na bežný školský rok a normatívneho príspevku pre školu na nový školský rok /zákon č.597/2003 Z.z. o financovaní základných škôl,       stredných škôl a školských zariadení/. Normatív je súčtom mzdového normatívu a prevádzkového normatívu. V roku 2012 bola suma poskytnutých finančných prostriedkov organizácii na normatívne výdavky vo výške 269.260,00 € a v roku 2013 vo výške 297.495,00 €. Nenormatívne výdavky pre kontrolovanú organizáciu boli v roku 2012 poskytnuté v objeme 8.701,00 € a v roku 2013 v objeme 16.387,87 €. Nenormatívne výdavky boli pridelené a čerpané na vzdelávacie poukazy, odchodné /r.2012/, príspevok na žiakov so ZZP a 5% zvýšenie platu /r.2013/.  
	Suma finančných prostriedkov, poskytnutých organizácii zriaďovateľom,  vychádzala z nahlásených údajov o počte žiakov základnej školy, školského klubu detí, materskej školy a školskej jedálne. Rok 2012: ZŠ-225, ŠKD-140, MŠ-108, ŠJ-262. Rok 2013: ZŠ-239, ŠKD-140, MŠ-104, ŠJ-343. Pre kontrolované roky Miestne zastupiteľstvo schválilo dotáciu na prevádzku a mzdy na dieťa v materskej škole vo výške 1.300,00 € a žiaka v školských zariadeniach v zriaďovateľskej pôsobnosti MČ B-NM, t.j. pre žiaka v školskom klube detí, vo výške 320,00 € a v školskej jedálni 150,00 €. V oboch kontrolovaných rokoch boli poskytnuté prostredníctvom Úradu práce, sociálnych vecí a rodiny finančné prostriedky na stravu a školské potreby pre žiakov školy. Zriaďovateľ poskytol organizácii v roku 2012 finančné prostriedky vo výške 1.542,00 € a v roku 2013 vo výške 1.005,00 € na lyžiarsky a plavecký výcvik. Finančné prostriedky na kapitálové výdavky poskytnuté neboli. 
 	Ku dňu 31.12.2012 organizácia vrátila nevyčerpanú dotáciu z vlastných príjmov na účet MÚ B-NM vo výške 88,10 € a v roku 2013 vo výške 180,14 €.
	Bežné príjmy kontrolovanej organizácie  pozostávajú z príjmov z podnikania a vlastníctva majetku, administratívnych a iných poplatkov a platieb, úrokov z vkladov a ostatných príjmov. K bežným príjmom sú v celkových príjmoch organizácie započítané granty a transfery. Príjmy celkom boli v roku 2012 rozpočtované vo výške 37.630,00 € a dosiahnuté vo výške 46.274,86 €. V roku 2013 boli rozpočtované vo výške 41.399,52 € a dosiahnuté vo výške 57.561,71 €.
	Pre rok 2012 boli bežné príjmy celkovo rozpočtované vo výške 31.500,00 € a čerpané vo výške 40.145,50 €. Pre rok 2013 sa jednalo o rozpočtovanú čiastku v celkovej výške 39.300,00 € a skutočné čerpanie vo výške 45.610,38 €:
	
Príjmy z podnikania a vlastníctva majetku /210/

	V roku 2012 uvedené príjmy boli rozpočtované vo výške 4.500,00 € a dosiahnuté príjmy boli v čiastke 3.718,19 €. V roku 2013 boli príjmy rozpočtované vo výške 4.500,00 € a dosiahnuté príjmy boli v čiastke 4.169,49 €.
	Príjmy z podnikania a vlastníctva majetku organizácie sú zložené z príjmov za príležitostný prenájom vonkajšieho minifutbalového ihriska, za prenájmy tried a za prenájom vonkajších plôch na reklamné účely na základe uzatvorených zmlúv.
	Kontrolou uzatvorených nájomných zmlúv a dodržiavania zmluvne dohodnutých platobných podmienok kontrolná skupina zistila nasledovné:
	Nájomné zmluvy sú uzatvárané spravidla na obdobie jedného roka. 
	V roku 2012 organizácia uzatvorila nájomné zmluvy: 
- umiestnenie jednej reklamnej tabule v objekte ZŠ /Kulla/ - ročné nájomné 331,93 €,   v uvedenej cene nájomného sa nájomca zaviazal dodať do areálu školy záhradnú zeleň /jarná výsadba zelene a vianočná výzdoba/
- prenájom /Milénium 2000/ - priestory detského ihriska - nájomné vo výške 180,00 € za rok 2012 uhradené v marci 2013 
- prenájom /Gašparko/ - predný dvor s preliezkami - nájomné vo výške 27,00 €          - uhradené 
- prenájom /Flimel/ - priestory detského ihriska - 3 NZ - nájomné v celkovej výške 192,00 € - uhradené   
- prenájom /MČ B-NM/ - nebytové priestory za účelom konania volieb - nájomné vo výške 111,37 € - uhradené,  odberateľská fa č.5
- prenájom /RAJO/ - distribúcia mliečnych výrobkov prostredníctvom predajného  automatu bezhotovostným predajom - nájomné vo výške 50,04 € za energie             - uhradené
- nájomné /Píšová/ - úhrada spotrebovanej vody - priestory pôvodne školníckeho bytu - 2 odberateľské faktúry fakturované na základe meračov vody v celkovej výške 184,23 €  /odb. fa č.8 a 16/,  od 1.7.2009 uhrádzané nájomné MÚ B-NM, 
- prenájom /EUROAWK/ - dlhodobá zmluva uzatvorená so súhlasom starostu MČ   B-NM - 3 ks reklamné panely na oplotení MŠ - nájomné vo výške 995,82 €              - uhradené 
- prenájom  /NUBIUM / - dlhodobá zmluva uzatvorená so súhlasom starostu MČ      B-NM - 6 ks reklamné panely na oplotení ZŠ a MŠ - nájomné vo výške 2.124,41 €      - uhradené  
	
	V roku 2013 organizácia uzatvorila nájomné zmluvy:	
- prenájom jednej reklamnej tabule v objekte ZŠ /Kulla/ - ročné nájomné 331,93 €, v uvedenej cene nájomné sa nájomca zaviazal dodať do areálu školy záhradnú zeleň 
- prenájom keramickej dielne /Centrum voľného času/ - nájomné vo výške 10,00 €      - uhradené v mesiaci január 2014 
- prenájom telocvične /Junior ski club/ - nájomné vo výške 60,00 € - uhradené
- prenájom priestorov detského ihriska /30/70 productions/ - nájomné vo výške   48,00 € - uhradené
- prenájom priestorov detského ihriska /Flimel/ - nájomné v celkovej  výške 228,00 € /3 NZ/ - uhradené
- prenájom triedy za účelom organizovania vianočného večierka /Unity House/           - nájomné  vo výške 36,00 € - uhradené v mesiaci január 2014
- prenájom /RAJO/ - distribúcia mliečnych výrobkov prostredníctvom predajného automatu bezhotovostným predajom - nájomné vo výške 33,32 € za energie            - uhradené
- prenájom nebytových priestorov za účelom konania volieb v mesiaci október           a november 2013 /MČ B-NM/ - nájomné v celkovej výške 322,74 € uhradené 111,37 € + 111,37 € - odberateľská fa č.35 a 36 
- nájomné /Píšová/ - úhrada energie - priestory pôvodne školnícky byt - nájomné vo výške 95,22 € - uhradené/, odberateľská fa č.25 z roku 2012 uhradená v januári 2013
- prenájom /EUROAWK/ - dlhodobá zmluva uzatvorená so súhlasom starostu MČ   B-NM - 3 ks reklamné panely na oplotení MŠ - nájomné vo výške 995,82 €               - uhradené
- prenájom /NUBIUM/ - dlhodobá zmluva uzatvorená so súhlasom starostu MČ B-NM - 6 ks reklamných panelov na oplotení ZŠ a MŠ - nájomné vo výške 2.124,41 €        - uhradené
	S výnimkou úhrad platieb za prenájom priestorov pre MČ B-NM v súvislosti s konaním volieb a platieb za spotrebovanú vodu pre p. Píšovú, ktoré boli organizáciou fakturované odberateľskými faktúrami,  ostatné úhrady boli realizované priamo prevodom na príjmový účet prenajímateľa v zmluvne dohodnutej výške.

	Kontrolou reklamných tabúľ, umiestnených na oplotení základnej školy a materskej školy bolo zistené, že na oplotení boli umiestnené tri reklamné tabule, ktoré sa nenachádzali v evidencii NZ organizácie. K uvedenému zisteniu sa vyjadrila riaditeľka kontrolovanej organizácie s tým, že osadenie dvoch tabúľ LENA DESIGN povolila predchádzajúca riaditeľka ZŠsMŠ z dôvodu, že rodičia viedli na škole           v minulosti zdarma výtvarný krúžok. Reklamná tabuľa súkromnej veterinárnej ambulancie na Bellovej ulici bola v minulom období umiestnená na škole z dôvodu, že predmetný veterinár vykonával na škole osvetovú činnosť. Vo vyjadrení k uvedenému zisteniu riaditeľka školy prehlásila, že umiestnenie reklamných tabúľ bolo v predchádzajúcom období realizované so súhlasom starostu mestskej časti. Škola v ďalšom období nezískavala z ich umiestnenia žiadne finančné prostriedky. Do ukončenia previerky boli vyššie uvedené reklamné tabule odstránené z oplotenia.  

	MZ MČ B-NM schválilo uznesením č.17/17 dňa 11.06.2013 cenový výmer pre prenajímanie majetku vo vlastníctve, resp. zvereného do správy škôl v zriaďovacej pôsobnosti mestskej časti Bratislava-Nové Mesto k vyšpecifikovaným predmetom nájmu, za účelom ich využívania mimo vyučovacieho procesu ďalšími fyzickými a právnickými osobami. 

Administratívne a iné poplatky a platby /220/

	V roku 2012 boli uvedené príjmy celkovo rozpočtované vo výške 27.000,00 € a príjmy boli dosiahnuté výške 35.365,63 €, z toho poplatky za materskú školu a školský klub detí boli rozpočtované vo výške 20.500,00 € a dosiahnuté vo výške 26.255,31 € a poplatky za služby rozpočtované vo výške 6.500,00 € a dosiahnuté vo výške 9.110,32 € /príspevok zamestnávateľa na stravu zamestnancom v zákonom stanovenej výške 55% z ceny jedla a režijné prijaté od žiakov vo výške 1,00 € mesačne/
 	V roku 2013 boli predmetné príjmy rozpočtované vo výške 34.800,00 € a dosiahnuté vo výške 41.313,93 €, z toho poplatky za MŠ a ŠKD boli rozpočtované vo výške 27.800,00 € a dosiahnuté vo výške 31.549,15 € a poplatky za služby rozpočtované vo výške 7.000,00 € a dosiahnuté vo výške 9.764,78 € /príspevok zamestnávateľa na stravu zamestnancom v zákonom stanovenej 55% z ceny jedla a režijné prijaté od žiakov vo výške 1,00 € mesačne /. 
	Mesačné poplatky za dieťa v materskej škole boli stanovené vo výške 15,00 € a 15,00 € za žiaka v školskom klube. Zvýšenie príjmu za poplatky detí v ŠKD boli vyššie z dôvodu rozšírenia kapacity školy o ďalšiu triedu.
	V roku 2012 kontrolovaná organizácia vykázala v rozbore hospodárenia školy počet žiakov - I.stupeň - 146, II.stupeň - 93 – spolu 239 žiakov a počet detí v materskej škole – 104. V roku 2013 bol vykázaný počet žiakov – I.stupeň - 156, II.stupeň - 100 a počet deti v MŠ – 104. 
	V súlade so zákonom č.245/2008 Z.z. o výchove a vzdelávaní /školský zákon/ a o zmene a doplnení niektorých zákonov v znení n.p., zákonom č.597/2003 Z.z. o financovaní základných škôl, stredných škôl a školských zariadení v znení n.p. a zákonom č.542/1990 Zb. o štátnej správe v školstve a školskej samospráve v znení n.p., MZ MČ B-NM schválilo výšku príspevku na čiastočnú úhradu nákladov   v zariadeniach školského stravovania, ktorú hradí zákonný zástupca na jednu dennú stravnú jednotku na jedno dieťa a žiaka podľa jednotlivých pásiem. Príloha obsahuje i úhradu zamestnancov školy a mesačné režijné náklady. Príloha č.6 k uvedenému VZN bola platná od 1.1.2012 a príloha č.7 platná od 1.1.2013. 

	Kontrolná skupina preverila interné príjmové a bankové doklady, mesačné výkazy, príjmový účet rozpočtovej organizácie – 223 000, účet ŠJ – 221 100 podľa kontrolovaných stredísk, t.j.: 06 – materská škola, 65 – školský klub detí, 46  – školská jedáleň. Úhrady boli kontrolované námatkovo podľa variabilných symbolov /čísla strediska, mesiaca, roka, čísla žiaka, resp. stravníka/. 
	V súvislosti s kontrolou výkazov stravovaných osôb boli kontrole predložené zmluvy o poskytovaní stravovania pre cudzích zariadením školského stravovania organizácie. Zmluvy sú uzatvárané ročne a jedná sa o firmu ADAM A SYN, s.r.o.    – 10 obedov denne, kde stravná jednotka je určená na 1,12 €/obed a čiastočné režijné náklady 1,00 € mesačne /stravník/, MŠ BIBO, s.r.o. – 32 obedov denne, kde stravná jednotka je určená na 0,64 €/obed a čiastočné režijné náklady 1,00 € mesačne/stravník/ a The Children´s House, EVORA, s.r.o., kde stravná jednotka je určená na 0,64 €/obed a čiastočné režijné náklady vo výške 1,00 € mesačne /stravník/. U prvej firmy sa jedná o výšku príspevku na čiastočnú úhradu nákladov platnú pre zamestnancov školy a u ďalších firiem sa jedná o výšku príspevku na čiastočnú úhradu nákladov pre deti MŠ – obed. Okrem uvedeného odoberá stravu do 49 obedov mesačne ďalšia firma Štátny inštitút odborného vzdelávania /ŠIOV/ v hodnote 1,12 € plus režijné náklady 1,00 € bez uzatvorenej zmluvy. Poštová poukážka vystavená mesačne vedúcou ŠJ na predpokladaný počet obedov pre posledne uvedených cudzích stravníkov ako i firmu ADAM A SYN, s.r.o. je vystavená na vyššie uvedenú sumu nákladov. Pre ostatné dve firmy /škôlky/, ktoré majú uzatvorenú zmluvu so školou, sú vystavované mesačné odberateľské faktúry za dodávku stravy a režijné v hodnote, v ktorej uhrádzajú obedy deti kontrolovanej organizácie, podľa počtu odobratých jedál samostatne za dodávku stravy. Ostatné režijné náklady súvisiace so stravovaním, uhrádzajú firmy škole formou darovacích zmlúv na úhradu prevádzkových nákladov školy tak, ako je uvedené v časti „Granty a transfery“.  
	Vzhľadom na nezrovnalosti v oblasti účtovania kontrolná skupina konštatuje nedodržanie Smernice pre vedenie účtovníctva organizácie v čl.4 -  Účtovný rozvrh a v náväznosti na uvedené nedodržanie zákona č.431/2002 Z.z. o účtovníctve v znení n.p. a Opatrenia MF SR, ktorým sa ustanovujú podrobnosti o postupoch účtovania a rámcovej účtovej osnove pre rozpočtové a príspevkové organizácie.  

	Ďalej bolo zistené, že uvedená činnosť kontrolovanej organizácie vykazuje znaky podnikateľskej činnosti, na ktorú nemá organizácia oprávnenie a ani súhlas zriaďovateľa.
	K uvedenému zisteniu sa vyjadrila riaditeľka organizácie s tým, že z daných zmluvných vzťahov plynuli ZŠsMŠ finančné prostriedky, ktoré boli použité na prevádzku ZŠsMŠ, zvlášť aj školskej jedálne.“ Odberateľom, s ktorými mala organizácia uzatvorené zmluvy o dodávaní stravy, tieto boli vypovedané z dôvodu, že „prevádzka školskej jedálne končí posledným dňom školského roka 2013/14, t.j. ku dňu 17.06.2014“. 

	Kontrolou dodržiavania metodických pokynov pre školské stravovanie boli zistené ďalšie nedostatky súvisiace s uhrádzaním, resp. neuhrádzaním preplatkov stravníkov. Námatkovou kontrolou výkazov stravovaných osôb, poskytnutých vedúcou ŠJ bolo zistené, že ku dňu 31.12.2012 boli vykázané preplatky stravovaných osôb vo výške 933,31 €. Kontrolou preplatkov ku dňu 31.03.2013 bolo zistené, že preplatky v hodnote 800,00 € boli „na základe porady z 02.2013“ odpísané. Odpísané preplatky boli v roku 2013 prevedené ako dar na darovací účet školy. K uvedenému bola kontrolnej skupine doložená zápisnica z rokovania škodovej komisie zo dňa 05.02.2013, v ktorej je uvedené, že „Na základe upozornenia vedúcej ŠJ Martiny Salamonovej o preplatkoch na stravnom bývalých žiakov školy vo výške 926,21 euro k 31.1.2013 sme pristúpili k riešeniu tejto situácie. O preplatky dosiahnuteľní žiaci /rodičia/ neprejavili záujem, preto navrhuje časť preplatkov vo výške 800,- euro previesť ako dar na darovací účet. Z hľadiska opatrnosti navrhujeme časť sumy ponechať pre prípad požiadavky vrátiť preplatok“.   
	Na základe uvedeného, ako i kontroly vykázaných preplatkov v roku 2013 boli zistené ďalšie nedostatky v oblasti uhrádzania, resp. neuhrádzania preplatkov /napr. september - preplatky vo výške 221,85 €, z toho 161,13 € z roku 2012, október - preplatky vo výške 137,20 €, november - preplatky vo výške 135,17 €/. Z uvedeného vyplýva, že táto problematika nebola ani v čase konania kontroly doriešená.

	Podľa metodických pokynov pre školské stravovanie je potrebné v nasledujúcom mesiaci, po ukončení stravovania v danom mesiaci, aby vedúca ŠJ vystavila poštovú poukážku na úhradu na predpokladaný počet odobratých jedál v danom mesiaci podľa počtu dní školskej dochádzky s vyrovnaním preplatkov /znížením  počtu dní o dni, kedy sa stravník odhlásil zo stravovania, resp. úhradou na účet zákonného zástupcu, z ktorého bolo stravné hradené/. Postup úhrady nákladov stravovania vrátane vyrovnania preplatkov, resp. nedoplatkov je potrebné upraviť vo vnútornej smernici organizácie a oboznámiť s týmto postupom stravníkov, resp. zákonných zástupcov.  

	Z vyššie uvedených zistení vyplýva porušenie § 72, ods.1/, zákona č.448/2008 Z.z. o sociálnych službách a zmene živnostenského zákona, t.j. neoprávnene použitý príspevok nad rámec oprávnenia a porušenie § 31, ods.1/, písm. b/, zákona č.523/2004 Z.z. o rozpočtových pravidlách verejnej správy v platnom znení.  
	
	Príspevky od zákonného zástupcu na úhradu stravy a úhrady stravy od iných stravníkov v zariadeniach školského stravovania môže viesť rozpočtová organizácie na bežnom účte, z ktorého priamo uhrádza výdavky súvisiace so stravovaním v týchto zariadeniach.

	Zamestnanci zodpovední za vzniknuté nedostatky z kontrolných zistení boli upozornení na dôsledné dodržiavanie zákonných postupov a vnútorných predpisov. 

	Podľa vyjadrenia riaditeľky ZŠsMŠ, pri prerokovaní správy z kontroly, je zo strany vedenia organizácie spracovaná a prijatá vnútorná smernica pre oblasť školského stravovania v ktorej je riešená aj problematika vyrovnávania preplatkov a nedoplatkov stravného.

Úroky z vkladov /240/

	Neboli rozpočtované. V roku 2012 boli úroky z bankových účtov finančného hospodárenia školy vykázané vo výške 4,76 € a v roku 2013 vo výške 0,96 €. Preverené boli účty školskej jedálne – 221 100, účet sociálneho fondu – 221 200, účet darov – 221 300 a účet depozitný – 221 400, výdavkový rozpočtový účet – 222 000 a príjmový rozpočtový účet – 223 000.
	Dokladmi o skutočných zostatkoch na účtoch a úrokoch z bankových účtov školy sú bankové výpisy. 

Ostatné príjmy /292/

	Neboli rozpočtované. V roku 2012 boli vykázané vo výške 963,77 €. Jednalo sa o finančnú čiastku vo výške 59,40 € /od subjektov verejnej správy/, 46,97 €   /z náhrad poistného plnenia/, 13.80 € /z dobropisov/ a 843,60 € /vratky/.
             V roku 2013 boli ostatné príjmy vykázané vo výške 126,00 € /od obce a vyššieho územného celku - jednalo sa o vratku za lyžiarsky zájazd uhradený v roku 2012/ .

Granty a transfery /300/

	V roku 2012 predmetné príjmy rozpočtované neboli. Vykázané boli príjmy dosiahnuté vo výške 6.129,36 €.
	V roku 2013 boli uvedené príjmy po úprave rozpočtu rozpočtované vo výške 2.099,52 € a vykázané vo výške 11.951,33 €.
	Podľa rozboru hospodárenia za kontrolované roky 2012 a 2013 sa jedná o príjem darov z darovacieho účtu, ktoré sa podľa aktuálnej potreby previedli z bankového účtu darov cez príjmový účet a účet zriaďovateľa na výdavkový účet a použili sa v súlade so znením darovacej zmluvy. Použitie darovaných prostriedkov je popísané v časti o výdavkoch organizácie. V rozbore hospodárenia za roky 2012 a 2013 sa uvádza použitie darovaných prostriedkov na nákup interiérového vybavenia, vytvorenie knižnice vo vstupnej hale školy, kúpu trezoru a kancelárskeho nábytku, nákup výpočtovej techniky, na oslavu výročia založenia školy a poznávací výlet žiakov a zamestnancov. 
	Príjmy z darov tvorili v oboch kontrolovaných rokoch v podstatnej miere dary poskytnuté od odberateľov stravy tak, ako je uvedené v časti Administratívne a iné poplatky a platby. V roku 2012 bolo uzatvorených 37 darovacích zmlúv, z toho zmluva č.18/2012 - Štatistické a evidenčné vydavateľstvo tlačív, a.s. /dodanie tovarov a propagačných materiálov k zahájeniu školského roka bez uvedenia ceny/, zmluva č.21/2012 - Artis Omnis, s.r.o. /15 ks publikácie v hodnote 148,50 €/, zmluva č.25/2012 - Mgr.Prieložný /finančný dar v hodnote 2.244,00 € za účelom použitia na kryty a mreže okien a dverí a iné prevádzkové náklady/ a zmluva č.29/2012 - NUBIUM - reklamné tabule /finančný dar v hodnote 150,00 € na mikulášske balíčky/. 
	Všetky ostatné darovacie zmluvy v počte 33, boli uzatvorené s odberateľmi stravy “v snahe finančne podporiť chod školy a na podporu školskej činnosti“. 

	V kontrolovanom roku 2013 bolo uzatvorených 40 darovacích zmlúv, z toho zmluva č.1/2013 - Rodičovské združenie pri ZŠsMŠ Jeséniova /dodávka a montáž okien v objekte ZŠ v celkovej hodnote 4.210,84 €/, zmluva č.2/2013 - Rodičovské združenie pri ZŠsMŠ Jeséniova /dodávka a pokládka linolea v objekte ZŠ v celkovej hodnote 4.086,98 €/ a zmluva č.25/2013 - VUKI /finančný dar vo výške 500,00 € na zriadenie žiackej čitárne v priestoroch školy/. Všetky ostatné darovacie zmluvy v počte 37 boli uzatvorené s odberateľmi stravy.. 

	Zákon o štátnej správe v školstve a školskej samospráve v ustanovení o podnikaní škôl a školských zariadení odkazuje na Metodický pokyn č.30/2013, ktorým sa mení Metodický pokyn č.12/2009-R, ktorý určuje postup škôl a školských zariadení pri vykonávaní podnikateľskej činnosti /súhlas zriaďovateľa, samostatný účet nákladov a výnosov, atď/.  

k bodu 2/

	Vykonanou kontrolou čerpania výdavkovej časti rozpočtu preverovaného subjektu za roky 2012 a 2013 boli preukázané nasledovné skutočnosti :
	Čerpanie bežných výdavkov k 31.12.2012 bolo vo výške 557.387,21 € oproti upravenému rozpočtu v čiastke 548.820,20 €, čo je 101,6 % - né čerpanie. Zvýšenie bežných výdavkov bolo povolené rozpočtovými opatreniami starostu MČ B-NM        č. 6, 10, 38, 66, 83, 93, 95, 96, 102, 108, 112. Kapitálové výdavky v uvedenom roku čerpané neboli.
Na obdobie roku 2013 bol rozpočet bežných výdavkov schválený v objeme                                                                533.040,00 €, úpravou bol navýšený na 592.220,99 € a čerpanie bolo vo výške 609.021,95 €, čo je 102,8 % -né  čerpanie. Rozpočtovými opatreniami starostu MČ B-NM č. 8, 10, 13, 19, 20, 22, 24, 27, 30, 37, 50, 94, 120, 121, 122, 128 bolo povolené zvýšenie rozpočtových prostriedkov. V danom roku kapitálové výdavky čerpané neboli. 
	Kontrolovaný subjekt čerpal rozpočet bežných výdavkov podľa jednotlivých položiek nasledovne :

V roku 2012 bolo čerpanie výdavkov na mzdy, platy, služobné prímy a vyrovnania a odvody do poisťovní /pol. 610 a 620/ vo výške 429.313,56 € oproti rozpočtu v objeme 395.525,00 €, z toho odvody do poisťovní boli vo výške 110.302,47 €. V roku 2013 bolo na uvedenú položku rozpočtovaných 470.844,87 €    a čerpanie bolo vo výške 469.775,72 €, z toho odvody boli v sume 121.365,11 €.
V roku 2012 na energie, vodu a komunikácie /pol.632/ boli finančné prostriedky rozpočtované v objeme 42.546,00 €, úpravou zvýšené na 47.901,00 €     a čerpanie bolo vo výške 36.096,11 €. Z uvedenej čiastky boli výdavky  na prevádzku ZŠ vo výške 16.577,95 €, MŠ vo výške 9.579,00 €, ŠJ vo výške 6.111,00 € a ŠKD vo výške 3.828,16 €. Z celkovej sumy boli výdavky na plyn a elektrickú energiu vo výške 29.294,42 €, na dodávku vody a zrážkovú vodu vo výške 4.486,61 € a na poštové    a telekomunikačné služby vo výške 2.315,08 €. Pre rok 2013 boli vyššie uvedené výdavky rozpočtované v objeme 36.700,00 €, úpravou boli zvýšené na 39.726,00 €  a čerpanie bolo vo výške 33.740,33 €, z toho boli výdavky na prevádzku ZŠ vo výške 17.067,96 €, MŠ vo výške 7.453,07 €, ŠJ vo výške 6.325,55 € a ŠKD vo výške 2.893,75 €. Výdavky na vodu a zrážkovú vodu boli vo výške 3.807,37 € a na poštové a telekomunikačné služby v sume 1.825,59 €.  
	Preverením náhodne vybraných účtovných dokladov za vyššie uvedené opakované dodávky zemného plynu, elektriny, vodné a stočné neboli zistené nezrovnalosti. Pri účtovaní jednotlivých účtovných prípadov boli dodržané postupy účtovania podľa platného opatrenia MF SR. 

V roku 2012 bol na materiál a služby /pol. 633/ schválený rozpočet vo výške  27.694,00 €, úpravou bol zvýšený na 31.138,20 € a čerpanie bolo vo výške 31.984,89 €, z toho čerpanie podľa stredísk bolo : ZŠ vo výške 24.909,70 €, MŠ vo výške 2.654,13 €, ŠJ vo výške 1.394,98 € a ŠKD vo výške 3.026,08 €. Pre rok 2013 bol rozpočet schválený v objeme 15.300,00 €, úpravou zvýšený na 23.117,22 €  a jeho čerpanie bolo vo výške 42.863,16 €, z toho čerpanie podľa stredísk bolo : ZŠ vo výške 28.462,50 €, MŠ vo výške 6.506,66 €, ŠJ vo výške 7.763,33 € a ŠKD vo výške 130,67 €. 
	 V rámci výdavkov na materiál a služby preverovaný subjekt zabezpečil  v sledovanom období nákup rôzneho materiálu pre potreby ZŠ a ostatných stredísk, na ktorý boli použité aj darované finančné prostriedky. Boli zakúpené učebné pomôcky /školské tabule, náradie do telocvične a i./, pracovné odevy, školský nábytok, kancelárske potreby, čistiace potreby, kuchynské potreby do ŠJ /taniere, príbory, chladnička a i./, nábytok do kancelárií, rádiomagnetofóny pre ZŠ a MŠ, vybavenie do MŠ /ležadlá pre deti, šatňové vešiaky, paravány do umyvárok, postieľky a i./, materiál na údržbu /rebrík, ventily, snehová fréza, mulčovacia kosačka/ a iný materiál. 
Výdavky na nákup osobných ochranných pracovných pomôcok /OOPP - ppol. 633010/ pre zamestnancov školy podľa pracovných funkcií školník, upratovačka  a zamestnanec ŠJ boli v roku 2012 čerpané vo výške 99,50 € a v roku 2013 vo výške 397,66 €. Bolo zistené, že kontrolovaný subjekt má k zabezpečeniu BOZP  vypracované predpisy, vrátane smernice o poskytovaní OOPP. Prevzatie OOPP bolo v evidencii potvrdené podpisom zamestnanca. 
Kontrolou náhodne vybraných faktúr za dodávku materiálu bolo zistené, že  obsahovali náležitosti účtovného dokladu podľa § 10, zákona č.431/2002 Z.z. o účtovníctve v znení n.p. a boli doložené požadovanými dokladmi /objednávka, dodací list, resp. iné doklady/. Preverením dokladov súvisiacich s úhradou faktúr /príkaz na úhradu, bankový výpis/ neboli zistené nezrovnalosti. 
	V súvislosti s kontrolou pokladne bolo zistené, že vedením pokladničnej agendy bola dňom 5.11.2012 poverená zástupkyňa riaditeľky školy pre 2.stupeň,  s ktorou kontrolovaný subjekt uzatvoril dohodu o hmotnej zodpovednosti. Bolo preukázané, že organizácia nepostupovala v súlade s § 184, ods.1/, zákona č.311/2001 v znení n.p. /ZP/, t.j. pri uzatvorení dohody o hmotnej zodpovednosti  nebola vykonaná inventarizácia pokladne. Kontrolnej skupine bol predložený len doklad "Prevzatie pokladne" odovzdávajúcou a preberajúcou osobou. 
	
V zmysle internej smernici pre vedenie pokladne bol riaditeľkou školy stanovený limit denného zostatku pokladničnej hotovosti vo výške 1.000,00 €. Kontrolou pokladničných kníh za sledované roky bolo zistené jeho prekročenie  v troch prípadoch, a to v mesiaci IX/2013, ktoré bolo odsúhlasené riaditeľkou školy.
	Ďalej bolo zistené, že organizácia poskytovala svojim zamestnancom  v hotovosti preddavky na mzdy /napr. VPD č.165/13, 167/2013, 168/2013/ v rozpore s § 130, ods.3/, Zákonníka práce, t.j. vyplácanie preddavku na mzdu nebolo so zamestnancom dohodnuté ani v pracovnej zmluve ani v Kolektívnej zmluve organizácie. 
Kontrolou, zameranou na vykonanie inventarizácie pokladničnej hotovosti  v súlade s § 29, ods.3/, zákona č.431/2002 Z.z. o účtovníctve v znení n.p. neboli zistené nedostatky. Na základe predložených inventúrnych súpisov bolo preukázané, že inventarizácia bola vykonaná najmenej štyrikrát za účtovné obdobie. Stav finančnej hotovosti ku dňu vykonania inventarizácie súhlasil so stavom účtovným. Celkové čerpanie výdavkov v hotovosti v r.2012 bolo vo výške 5.015,00 € a v roku 2013 vo výške 7.750,00 €.
	
V roku 2012 boli výdavky na rutinnú a štandardnú údržbu /pol. 635/  rozpočtované v objeme 16.000,00 € a čerpané vo výške 20.987,72 €. Čerpanie  uvedenej položky podľa stredísk bolo nasledovné : ZŠ vo výške 3.245,60 €, MŠ vo výške 17.040,39 €, ŠJ vo výške 558,13 € a ŠKD vo výške 143,60 €. Zvýšené výdavky MŠ súviseli so stavebnými úpravami z dôvodu zabezpečenia priestorov pre potreby MŠ tak, ako je uvedené v nasledujúcom texte. Pre rok 2013 bol rozpočet uvedených výdavkov schválený vo výške 23.950,00 €, úpravou zvýšený na 30.119,08 € a čerpanie bolo v objeme 27.807,74 €. Jeho čerpanie podľa stredísk bolo nasledovné : ZŠ vo výške 17.819,03 €, MŠ vo výške 6.814,63 €, ŠJ vo výške 2.969,68 € a ŠKD vo výške 204,40 €.   
Za účelom bežného fungovania majetku, kontrolovaný subjekt použil výdavky na rutinnú a štandardnú údržbu na zabezpečenie rôznych drobných opráv, revízií /elektrických zariadení, bleskozvodov, kotlov/, vodoinštalatérske práce, sklenárske práce, inštaláciu kabeláže a iné práce, vykonané dodávateľskými subjektmi. Kontrolou fakturácie za vyššie uvedené práce bolo zistené, že práce boli zabezpečené na základe objednávky, schválenej riaditeľkou školy. K faktúram bol doložený rozpis vykonaných prác a súpis použitého materiálu. Nesúlad, týkajúci sa zaradenia účtovných prípadov podľa ekonomickej klasifikácie v zmysle s platnými postupmi účtovania, bol zistený len v prípade revízie komínov a deratizácie objektov so zaradením podľa EK na ppol. 635006 /rutinná a štandardná údržba budov, objektov alebo ich častí/, malo byť zaradenie na ppol. 637004 /všeobecné služby/.

	V rámci údržby boli zabezpečené aj práce väčšieho rozsahu, ako :
- fa č.3122012 a č.4122012, spolu vo výške 16.485,60 € - rekonštrukcia a rozšírenie kapacity WC a umývadiel v objektoch A,B Materskej školy. Výber dodávateľa bol zabezpečený po vykonaní prieskumu trhu podľa § 102, zákona č.25/2006 Z.z. o verejnom obstarávaní z troch cenových ponúk. Vybraný uchádzač predložil najnižšiu cenovú ponuku a kontrolovaný subjekt s ním uzatvoril zmluvu o dielo. Kontrolou účtovných dokladov neboli zistené nedostatky a fakturovaná čiastka bola   v súlade s cenovou ponukou a ZoD 
- fa č.00513 vo výške 2.904,00 € - obloženie stien v novovybudovanej telocvični 
- fa č.01313 vo výške 2.238,60 € - maliarske práce v ŠJ 
- fa č.110313 a č.120413, spolu vo výške 6.300,00 € - výmena 6 ks okien na budove ZŠ. Dodávateľ bol vybraný v procese verejného obstarávania podľa § 9, ods.9, zákona č.25/2006 Z.z o verejnom obstarávaní. V rámci uzatvorenej zmluvy bola dohodnutá záloha vo výške 3.500,00 €. Preverením účtovných dokladov neboli zistené nezrovnalosti a celková fakturovaná čiastka bola v súlade s predloženou cenovou ponukou. 
- fa č.0032013 vo výške 5.998,80 € - rekonštrukcia kúpeľne a toalety v objekte MŠ. Výber dodávateľa na zabezpečenie zákazky na stavebné práce bol zabezpečený    v súlade s § 9, ods.9, zákona č.25/2006 Z.z. o verejnom obstarávaní. Z 3 cenových ponúk bol vybraný uchádzač s najnižšou cenovou ponukou a bola s ním uzatvorená zmluva o dielo. Kontrolou fakturácie neboli zistené nedostatky, faktúra bola doložená súvisiacimi dokladmi /objednávka, krycí list rozpočtu/ a fakturovaná čiastka za vykonané práce bola v súlade s predloženou cenovou ponukou a ZoD. 
	
V roku 2012 bol rozpočet na ostatné tovary a služby /pol. 637/ schválený  v objeme 43.150,00 €, úpravou zvýšený na 54.706,00 € a čerpaný bol vo výške 35.645,34 €. Podľa stredísk bolo čerpanie nasledovné : ZŠ vo výške 26.612,59 €, MŠ vo výške 4.083,03 €, ŠJ vo výške 3.252,27 € a ŠKD vo výške 1.697,45 €. Pre rok 2013 boli predmetné výdavky schválené v objeme 13.500,00 €, úpravou zvýšené na 26.603,82 € a čerpané boli vo výške 33.723,84 €. Podľa jednotlivých stredísk bolo čerpanie nasledovné : ZŠ vo výške 25.413,92 €, MŠ vo výške 3.187,52 €, ŠJ vo výške 2.823,48 € a ŠKD vo výške 2.298,92 €.   
V rámci služieb bolo zabezpečené poistenie majetku, odvoz a likvidácia odpadu, služby technika PO, vedenie účtovníctva organizácie a iné služby.
	Kontrolou účtovných dokladov, súvisiacich s dodaním predmetných služieb na základe objednávky, resp. zmluvy, neboli zistené nedostatky. Faktúry boli doložené dokladmi súvisiacimi s predmetom dodávky a fakturovaná suma bola v súlade  s objednávkou, resp. uzatvorenou zmluvou na zabezpečenie služieb.
	V súvislosti s čerpaním výdavkov v oblasti služieb bola vykonaná aj kontrola zákonnosti a správnosti postupu pri uzatváraní dohôd o prácach mimo pracovného pomeru a spôsob ich evidencie v súlade s ustanoveniami zákona č.311/2001 Z.z. Zákonník práce v znení n.p., kde bolo zistené nasledovné :  
	Výdavky na odmeny za práce mimo pracovného pomeru /ppol. 637027/ boli  v r. 2012 čerpané vo výške 10.734,70 € a v roku 2013 vo výške 7.347,20 €. Kontrolnej skupine bolo predložených 52 dohôd o prácach vykonávaných mimo pracovného pomeru, uzatvorených pre výkon práce v roku 2012. Jednalo sa o dohody o vykonaní práce /DoVP/ v počte 46 a dohody o pracovnej činnosti /DoPČ/ v počte 6. V roku 2013 preverovaný subjekt uzatvoril 49 dohôd o prácach vykonávaných  mimo pracovného pomeru, z toho 48 DoVP a 1 DoPČ.   
	Kontrolou predmetných dohôd bolo zistené, že sa jednalo prevažne o zabezpečenie krúžkovej činnosti, ďalej záhradnícke práce, upratovanie, kúrenárske práce a i. práce. Predmetné dohody boli vedené v evidencii dohôd v súlade s  § 224, ods.2, písm. d/, ZP.                                                          
	Ďalej bolo zistené, že v roku 2012 bolo vedenie účtovníctva organizácie zabezpečené na základe uzatvorenia DoVP vrátane dodatku č.4 /od 1.1.2012 do 31.12.2012/ s dohodnutou odmenou 480,00 € mesačne. Za spracovanie účtovnej závierky bola dohodnutá odmena 710,00 €. Na základe DoPČ /od 1.1.2012 do 31.12.2012/ boli zabezpečované tým istým zamestnancom administratívne práce spojené s agendou organizácie a prípravy ekonomických výstupov, zabezpečenie bankového styku a zverejňovanie údajov s dojednanou odmenou 230,00 € mesačne. Dňa 2.1.2012 bola uzatvorená s dotknutým zamestnancom DoVP s dojednanou pracovnou úlohou : zverejňovanie údajov na internetovej stránke školy, s dojednanou odmenou 180,00 € jednorázovo a s vykonaním pracovnej úlohy do 30.6.2012. 
V roku 2013 boli administratívne práce spojené s agendou organizácie a prípravy ekonomických výstupov, zabezpečenie bankového styku a zverejňovanie údajov zabezpečované na základe DoPČ uzatvorenej na dobu určitú od 1.1.2013 do 31.1.2013 s dojednanou odmenou 230,00 € mesačne. Dňa 1.1.2013 bola s menovanou uzatvorená dohoda o vedení účtovníctva v zmysle obchodného zákonníka. Za spracovanie účtovníctva dodávateľským spôsobom bola dohodnutá odmena vo výške 500,00 €/mesiac a za spracovanie ročnej účtovnej závierky   730,00 €. Od 1.2.2013 do 31.12.2013 bola s dotknutým zamestnancom uzatvorená pracovná zmluva na vykonávanie administratívnych prác na 16 hod./týždeň s funkčným platom vo výške 235,30 € mesačne. Preverením fakturácie za dodávku služieb a mzdových dokladov neboli zistené nedostatky. 
	
V roku 2012 boli výdavky na bežné transfery /pol. 642/ čerpané vo výške 2.963,39 € oproti rozpočtu 3.154,00 € a v roku 2013 bolo čerpanie vo výške  1.111,16 € oproti rozpočtu 1.810,00 €. Transferové platby boli použité na príspevok na stravu, preplatenie PN zamestnanca /prvých 10 dní práceneschopnosti/, odchodné pre zástupkyňu riaditeľky školy a na učebné pomôcky pre žiaka v sociálnej núdzi. 

Kontrolou dodržiavania pravidiel a postupov verejného obstarávania pri zadávaní zákazky na dodanie tovarov, zákazky na poskytnutie služieb a zákazky na uskutočnenie stavebných prác v súlade so zákonom č.25/2006 Z.z. o verejnom obstarávaní v znení n.p. neboli zistené nedostatky. Kontrolovaný subjekt má vypracovanú  internú smernicu k zákonu o verejnom obstarávaní v zmysle novely zákona č.58/2011, účinnú od 1.4.2011 a internú smernicu k zákonu o verejnom obstarávaní v zmysle zákona č.95/2013, účinnú od 1.7.2013. Preverením dokladov, súvisiacich s verejným obstarávaním bolo preukázané, že kontrolovaný subjekt  postupoval v zmysle vyššie uvedených interných  smerníc a k jednotlivých zákazkám  boli doložené požadované doklady, a to výzva na predloženie cenovej ponuky, zápisnica z vyhodnotenia ponúk, zápisnica z prieskumu trhu, cenové ponuky.
	
Preverením postupu vykonávania finančnej kontroly pri použití finančných prostriedkov v hotovosti, resp. bezhotovostne v súlade so zákonom č.502/2001 Z.z.  o finančnej kontrole a vnútornom audite v znení n.p., bolo zistené nasledovné :  
	Kontrolovaný subjekt  má vypracovanú internú smernicu k zákonu o finančnej kontrole a vnútornom audite v zmysle zákona č.69/2012 Z.z., s účinnosťou od 1.3.2012, ktorý v § 9 a v § 10 upravuje spôsob vykonania finančnej kontroly. Preverením dokladov, preukazujúcich vykonanie predbežnej finančnej kontroly pri výdaji v hotovosti /žiadanka na drobný nákup/ bolo zistené, že organizácia nepostupovala v zmysle vyššie uvedených zákonných zmien, t.j. na doklade nebola potvrdená účelnosť a hospodárnosť žiadaných finančných prostriedkov a následne nebol doložený doklad s vyjadrením skutočnosti, čo bolo finančnou kontrolou overené. Pri výdaji finančných prostriedkov bezhotovostne /fakturácii/ bola predbežná finančná kontrola vykonávaná v súlade so zákonnými zmenami až od 3/2013 a k faktúram  bol doložený likvidačný list  s požadovanými údajmi.
 
	Kontrolou náhodne vybraných dokladov v súvislosti s dodržiavaním povinnosti  zverejňovania dokumentov kontrolovanej organizácie na svojom webovom sídle, vyplývajúcej zo zákona č.211/2000 Z.z. o slobodnom prístupe k informáciám    a o zmene a doplnení niektorých zákonov, v znení zákona č.546/2010 Z.z., ktorým sa dopĺňa Občiansky zákonník v znení n.p. a ktorým sa menia a dopĺňajú niektoré zákony, o slobodnom prístupe k informáciám neboli zistené nedostatky.  
	S účinnosťou od 1.1.2012 bolo novelou č.382/2011 k citovanému zákonu   zrušené nariadenie vlády SR č.118/2011 Z.z., ktorým bola ustanovená hodnota objednávok tovarov a služieb a faktúr za tovary a služby, ktoré sa nezverejňovali. Ustanovenia k úpravám zákona sa vzťahujú na povinne zverejňovanú zmluvu, uzavretú po 1.1.2012, na objednávku tovarov a služieb vyhotovenú po 1.1.2012 a na faktúru doručenú alebo zaplatenú po 1.1.2012.	
	Preverením splnenia si vyššie uvedenej povinnosti bolo zistené, že kontrolovaný subjekt  pri povinnom zverejňovaní dokumentov  postupoval v súlade so zákonom a jeho zákonnými zmenami a  zverejňovanie bolo zabezpečené povereným zamestnancom školy.  

k bodu 3/ 

Podľa § 6, ods. 3, zákona č.431/2002 Z.z. o účtovníctve, v znení n.p., je vedenie ZŠsMŠ Jeséniova povinné vykonávať inventarizáciu majetku a záväzkov  v súlade s § 29 a § 30 citovaného zákona. Inventarizácia slúži ako dôležitý prostriedok preukazne vedeného účtovníctva, pretože sa ňou overuje, či stav  majetku a záväzkov, ako aj rozdielu majetku a záväzkov zodpovedá skutočnosti. Inventarizácia sa vykonáva ku dňu riadnej a mimoriadnej účtovnej závierky. Pre potreby zostavenia priebežnej účtovnej závierky sa inventarizácia vykonáva len na účely reálnosti ocenenia majetku a záväzkov. V zmysle § 29, ods. 3, pri hmotnom majetku okrem zásob, sa inventarizácia vykonáva raz za dva roky.

Na vykonanie inventarizácie v ZŠsMŠ Jeséniova 54, vydala riaditeľka školy dňa 30.11.2012 príkaz na vykonanie riadnej dokladovej a fyzickej inventarizácie majetku, zásob, záväzkov, pohľadávok a rozdielu majetku a záväzkov k 31.12.2012 s následným vysporiadaním rozdielov do 15.1.2013. U majetku hmotnej a nehmotnej povahy sa mala vykonať fyzická inventúra a pri záväzkoch, rozdieloch majetku a záväzkov dokladová inventúra. Úlohou bolo zistiť stav majetku, jeho udržiavania, zabezpečenie ochrany a odsúhlasenie skutočne evidovaného majetku s účtovným stavom. Majetok preverovanej organizácie je v účtovníctve členený na analytických účtoch podľa zdrojov financovania na vlastný, zverený a cudzí. Je vedený v podpornom programe podľa zdrojov financovania, názvu, nadobúdacej ceny, dátumu obstarania, podľa stredísk a jeho uloženia. Podľa doby použiteľnosti a ceny sa člení na dlhodobý a krátkodobý majetok. Obstaranie dlhodobého majetku je v účtovníctve vedené na analytických účtoch podľa jednotlivých investičných akcií, schválených v rozpočte. Pozemky sú na analytických účtoch vedené v členení na vlastné a zverené. Pohľadávky organizácia vedie na analytických účtoch podľa ich druhu a záväzky podľa jednotlivých subjektov. Drobný hmotný majetok a materiál na sklade CO organizácia sleduje na podsúvahových účtoch. Termín ukončenia inventarizácie bol určený k 31.12.2012. Zistené rozdiely boli vyrovnané do 10.1.2013, tak ako určuje čl. 2 Smernice o inventarizácii. Na základe predloženia inventúrnych súpisov ÚIK porovnala inventovaný stav so stavom v hlavnej knihe a súvahe a nezistila žiadny rozdiel.

	Kontrolná skupina vykonávala zisťovanie kombinovanou kontrolou, t. j. štúdiom predložených dokladov súvisiacich s predmetom kontroly, porovnaním údajov v inventúrnych súpisoch s údajmi v hlavnej knihe a fyzickým stavom, kde bolo  zistené, že k 31.12.2012 boli pravidelne mesačne vykonávané zápisy podľa stredísk a účtov. 
	Kontrolná skupina preverila stavy majetku na účtoch 021, 022, 029, 031 porovnaním údajov v inventúrnych súpisoch s údajmi v hlavnej knihe, súvahe a so súvisiacimi dokladmi, kde neboli zistené rozdiely.
	K 31.12.2012 organizácia vykazovala stav majetku na účte 021–stavby v hodnote 439.907,00 €. Dokladom je výpis z katastra, resp. listy vlastníctva na budovy ZŠsMŠ Jeséniova a Protokoly od zriaďovateľa o zverení majetku.	Hodnota dlhodobého hmotného majetku na účte 022 – stroje, prístroje, zariadenia predstavovala ku koncu roka 2012 celkovú hodnotu vo výške 29.669, 64 € a majetok bol zaradený na jednotlivé strediská.
	Iný majetok–účet 029–bol bezo zvyšku ku koncu roka 2012 v celkovej hodnote 177.650,97 €.
	Hodnota pozemkov – účet 031 - predstavovala čiastku 526.140,21 € za rok 2012.
	Materiál na sklade – účet 112 - (potraviny), materiál na sklade ŠJ bol k 31.12.2012 fyzickou a dokladovou inventúrou zistený v hodnote 694,26 €. Podrobný inventúrny súpis zásob je výstup z programu používaného vedúcou ŠJ pre sledovanie pohybu zásob.
	Účet pokladnica – 211 100 – nulový stav. V pokladnici je vykázaný nulový zostatok k 31. 12. 2012. Inventúra peňažnej hotovosti bola vykonaná v súlade s § 29, ods. 3, zákona č.431/2002 Z. z. o účtovníctve, v znení n.p. v priebehu roka. Je dokladovaná inventúrnymi súpismi s podpismi zodpovedných osôb.
	Inventarizáciou bankových účtov bol ku koncu roku 2012 zistený nulový stav na výdavkovom a príjmovom účte.
	Účet školskej jedálne–221 100 (účet č.8423722008) mal hodnotu v r. 2012 v čiastke 3.696,09 €. Dokladom je výpis z banky č. 12 zo dňa 31.12.2012.
	Účet 221 200 – sociálny fond (účet č.8423723004) mal zo dňa 31.12.2012 čiastku 4.619,13 €. Dokladom je výpis z banky č. 11 zo dňa 31. 12. 2012. 
	Na depozitnom účte – 221 400 (účet 8423721009) bola k 31.12.2012 čiastka 37.784,51 €. Dokladom je výpis z banky pre rok 2012 č. 2 zo dňa 31.12.2012. 
	Kontrolou pohľadávok v roku 2012 bol zistený skutkový stav, že účet 315 100 v čiastke 1.437,48 € tvoria nedoplatky na stravnom. Pohľadávky – účet 318 000 v čiastke 160,22 €. Jedná sa o odberateľskú faktúru č.25 za vodu minutú v školskom byte vo výške 95,22 € a o odberateľské faktúry č. 22, 27 a 29 za režijné v školskej jedálni.
	Skutkový stav roku 2012 – záväzky dodávatelia účet 321 000 v čiastke  779,45 €. Ide o dodávateľské faktúry, ktoré časovo súvisia s rokom 2012 a boli dodané do 10.1.2013.
	Záväzky – krátkodobé rezervy 323 000, čiastka 13.654,04 €. Bola vytvorená rezerva na nevyčerpané dovolenky zamestnancov za rok 2012.
	Záväzky – prijaté preddavky – účet 324 100 v čiastke 2.563,53 € tvoria preplatky na stravnom.

Na vykonanie inventarizácie v ZŠsMŠ Jeséniova za rok 2013, vydala riaditeľka školy dňa 9.12.2013 príkaz na vykonanie riadnej dokladovej inventarizácie majetku, zásob, záväzkov, pohľadávok a rozdielu majetku a záväzkov k 31.12.2013 s následným vysporiadaním rozdielov do 10.1.2014. Na základe predloženia inventúrnych súpisov ÚIK porovnala inventovaný stav so stavom v hlavnej knihe a súvahe a nezistila žiadny rozdiel.
	Kontrolná skupina za kontrolované obdobie vykonávala zisťovanie dokladovou kontrolou, t. j. štúdiom predložených dokladov súvisiacich s predmetom kontroly, porovnaním údajov v inventúrnych súpisoch s údajmi v hlavnej knihe, kde bolo  zistené, že k 31.12.2013 sú pravidelne mesačne vykonávané zápisy podľa stredísk a účtov. 
	Kontrolná skupina preverila stavy majetku na účtoch 021, 022, 029, 031 porovnaním údajov v inventúrnych súpisoch s údajmi v hlavnej knihe, súvahe a so súvisiacimi dokladmi, kde neboli zistené rozdiely.
	K 31.12.2013 organizácia vykazovala stav majetku na účte 021 – stavby v hodnote 593.542,27 €. Dokladom je výpis z katastra, resp. listy vlastníctva na budovy ZŠsMŠ Jeséniova a protokoly od zriaďovateľa o zverení majetku. Na základe protokolov o zverení majetku ku dňu 14.2.2013 zaradili do majetku stavby vo výške 153.635,27 €.
	Hodnota dlhodobého hmotného majetku na účte 022 – stroje, prístroje, zariadenia predstavovala ku koncu roka 2013 celkovú hodnotu vo výške  29.669, 64 €. 
	Iný majetok–účet 029–bol bezo zvyšku ku koncu roka 2013 v celkovej hodnote 177.650,97 €.
	Hodnota pozemkov – účet 031 predstavovala čiastku 526.140,21 € za rok 2013 
	Materiál na sklade – účet 112 (potraviny), materiál na sklade ŠJ bol k 31.12.2013 fyzickou a dokladovou inventúrou zistený v hodnote 580,61 €. Podrobný inventúrny súpis zásob je výstup z programu, používaného vedúcou ŠJ pre sledovanie pohybu zásob.
	Účet pokladnica – 211 100 – v pokladnici je vykázaný nulový zostatok k 31.12.2013. Inventúra peňažnej hotovosti bola vykonaná v súlade s § 29, ods. 3, zákona č. 431/2002 Z. z. o účtovníctve v znení neskorších predpisov v priebehu roka. Je dokladovaná inventúrnymi súpismi s podpismi zodpovedných osôb.
	Inventarizáciou bankových účtov bol ku koncu roku 2013 zistený nulový stav na výdavkovom a príjmovom účte.
	Účet školskej jedálne – 221 100 (účet č. 8423722008) mal v roku 2013 hodnotu 3.670,89 €. Dokladom je výpis z banky č. 12 zo dňa 31. 12. 2013.
	Účet 221 200 – sociálny fond (účet č. 8423723004) mal dňa 31.12.2013 evidovanú čiastku 5.444,00 €. Dokladom je výpis z banky č. 12 zo dňa 31.12.2013.
	Na depozitnom účte – 221 400 (účet 8423721009) bola k 31.12.2013 čiastka 36.983,69 €. Dokladom je výpis z banky zo dňa 31.12.2013.
	Kontrolou pohľadávok v roku 2013 bol zistený skutkový stav, že účet 315 100 v čiastke 1.031,06 € tvoria nedoplatky na stravnom. Pohľadávky – účet 318 000 v čiastke 95,00 € tvoria odberateľské faktúry č.38, 42 a 44 vo výške 59,00 € a režijné náklady v školskej jedálni za mesiac december a predpis nájmu za mesiac december 2013  na základe zmluvy č.08/13 vo výške 36,00 €.
	Skutkový stav roku 2013 – záväzky dodávatelia účet 321 000 v čiastke   415,15 €. Jedná sa o dodávateľské faktúry, ktoré časovo súvisia s rokom 2013 a boli doručené do 15. 1. 2014.
	Záväzky – krátkodobé rezervy – účet 323 000 v čiastke 17.524,77 €. Na základe podkladov zo mzdovej učtárne bola vytvorená rezerva na nevyčerpané dovolenky zamestnancov za rok 2013.
	Záväzky – prijaté preddavky účet 324 100 v čiastke 3.000,20 €. Preddavky tvoria preplatky na stravnom.
	Vzhľadom  na vyššie uvedené, kontrolná skupina konštatuje, že stav na preverovanom úseku činnosti je na požadovanej úrovni, t. j. organizácia vedie evidenciu majetku prehľadne, v časovom slede a v členení na jednotlivé strediská na majetok vlastný a zverený a vykonané inventarizácie boli v súlade s príslušnými právnymi normami a vnútornými usmerneniami.

Záver :

	Kontrola zákonnosti, hospodárnosti, efektívnosti, účinnosti a účelovosti pri hospodárení s rozpočtovými prostriedkami bola vykonaná v náväznosti na zákon 523/2004 Z.z. o rozpočtových pravidlách verejnej správy v znení n.p.. Z predmetnej kontroly bol vypracovaný záznam, ktorý bol prerokovaný s riaditeľkou kontrolovaného subjektu.
	Zamestnanci, zodpovední za nedostatky vyplývajúce z kontrolných zistení, boli upozornení na dôsledné dodržiavanie zákonných postupov a vnútorných predpisov.
	Vzhľadom k tomu, že zistené nedostatky boli zo strany vedenia školy odstránené v priebehu výkonu kontroly, nie je potrebné prijať opatrenia na nápravu
	Kontrolná skupina záverom hodnotí stav vykonávaných činností za sledované obdobie za postačujúci a na požadovanej úrovni.